**ZBATIMI I TRAJNIMIT JOFORMAL PËR PERSONA ME AFTËSI TË KUFIZUARA NË MAL TË ZI DHE SHQIPËRI**

**PËRSHKRIM I KUSHTEVE DHE DETYRAVE PËR KANDIDATËT (TOR)**

1. **Përshkrim rreth Projektit A.C.C.E.N.T**

Projekti A.C.C.E.N.T synon të adresojë nevoja të përbashkëta në Mal të Zi dhe Shqipëri, me qëllim krijimin e mundësive për punësim dhe rritjen e punësueshmërisë për PAK nëpërmjet krijimit të mjedisit të duhur, kuadrit funksional institucional, zhvillimit të kompetencave dhe aftësive profesionale dhe forcimit të dialogut ndermjet të gjithë aktorëve. Lideri i projektit është Caritas i Arkidioqezës së Tivarit dhe partnerë të projektit janë Caritas Shqiptar, Progetto Speranza dhe Shoqata e Paraplegjikëve Tivar.

Projekti A.C.C.E.N.T zbatohet përmes programit të veprimit të bashkëpunimit ndërkufitar ndermjet Malit të Zi dhe Shqipërisë 2014-2020, dhe financohet nga Bashkimi Evropian. Në Mal të Zi, aktivitetet e projektit do të zbatohen në komunat e Tivarit dhe Ulqinit, ndërsa aktivitetet e projektit në Shqipëri do të zbatohen në bashkitë e Shkodrës dhe të Lezhës.

Në fushën e punësimit të PAK, përveç barrierave fizike, problemet më të mëdha hasen nga paragjykimet, mungesa e kompetencave dhe aftësive të PAK, si dhe mundësitë e pakta për punësim. Për të kuptuar më mirë mundësitë ekzistuese për forcimin e kompetencave dhe trajnimit për PAK, me qellim lehtesimin e aksesit të tyre në tregun e punës, një element kyç është analiza e qartë e nevojave dhe mundësive për punësim në Mal të Zi dhe Shqipëri në lidhje me integrimin profesional të PAK.

Prandaj, hulumtimi për nevojat e punësimit të personave me aftësi të kufizuara është një hap kyç, i cili do të jetë bazë për hartimin e kurrikulave për punësimin profesional dhe punësueshmërinë (kompetencat) e PAK. Qëllimet specifike të projektit, promovimi i të cilit do të arrijë qëllimin kryesor të projektit, janë:

1. Rritja e punësueshmërisë së PAK në zonën ndërkufitare nëpërmjet aktivizimit të sistemeve më efikase për zhvillimin e kompetencave dhe aftësive profesionale;
2. Rritja e numrit të mundësive të punësimit për PAK të ofruara nga punëdhënësit potenciale;
3. Krijimi i një kuadri institucional më funksional për punësimin e PAK, nëpërmjet forcimit të dialogut ndërmjet OSHC-ve, kompanive dhe institucioneve publike.
4. 2. Të krijohet një mjedis i përshtatshëm për punësimin e PAK, nëpërmjet zbutjes së stigmës në shoqëri.
5. **OBJEKTIVAT DHE REZULTATET**

Për të lehtësuar procesin e punësimit dhe për të rritur kompetencat për punësimin e personave me aftësi të kufizuara, partnerët e projektit planifikojnë të zbatojnë trajnime joformale në Mal të Zi dhe Shqipëri. Për secilin trajnim është zhvilluar një plan zbatimi (minikurrikulë) që përmban informacion të përgjithshëm dhe specifik. Rezultati përfundimtar i angazhimit sipas kësaj thirrjeje dhe ToR, është zbatimi i gjithsej 8 trajnimeve, 4 në secilin vend të projektit dhe një trajnim për mentorët, bazuar në kurrikulën e bashkangjitur e cila mund të shkarkohet nga faqja e internetit e Caritas-it Shqiptar (http://caritasalbania.org/thirrje-per-pjesemarrje-ne-tender-trajner-per-zbatimin-e-trajnimit-joformal-per-personat-me-aftesi-te-kufizuar/).

1. **LISTA E TRAJNIMEVE**
2. **Trajnimi për mentorët**: Do të zbatohet në Mal të Zi dhe Shqipëri në një kohëzgjatje prej 20 orësh (2.5 ditë pune) dhe është i percaktuar për mentorë, persona që do të monitorojnë angazhimin në praktikë të PAK tek punëdhënësit. Do të marrin pjesë rreth 10-12 persona në trajnimet në Mal të Zi dhe Shqipëri. Më shumë informacion në programin e trajnimit.
3. **Hartimi i një plani biznesi:** Do të zbatohet në Mal të Zi dhe Shqipëri në kohëzgjatje prej 34 orë mesimi (4.5 ditë pune) dhe është i përcaktuar për personat me aftësi të kufizuara. 15-20 persona me aftësi të kufizuara do të marrin pjesë në trajnime në Mal të Zi si dhe Shqipëri. Më shumë informacion në programin e trajnimit.
4. **Kërkimi aktiv i punës**: Realizohet në Mal të Zi dhe Shqipëri në kohëzgjatje prej 36 orësh (4.5 ditë pune) dhe u kushtohet personave me aftësi të kufizuara. 15-20 persona me aftësi të kufizuara do të marrin pjesë në trajnime në Mal të Zi si dhe Shqipëri. Më shumë informacion në programin e trajnimit.
5. **Komunikimi dhe puna ne skuader**: do të zbatohet në Mal të Zi dhe Shqipëri në kohëzgjatje prej 30 orësh (4 ditë pune) dhe është i parashikuar për personat me aftësi të kufizuara. 15-20 persona me aftësi të kufizuara do të marrin pjesë në trajnime në Mal të Zi si dhe Shqipëri. Më shumë informacion në programin e trajnimit.
6. **Motivimi dhe vetëbesimi**: do të zbatohet në Mal të Zi si dhe Shqipëri në kohëzgjatje prej 30 orësh (4 ditë pune) dhe është i percaktuar për personat me aftësi të kufizuara. 15-20 persona me aftësi të kufizuara do të marrin pjesë në trajnime në Mal të Zi si dhe Shqipëri. Më shumë informacion në programin e trajnimit.
7. **DATAT E PËRCAKTUARA PËR REALIZIMIN E TRAJNIMEVE**

Çdo trajnim do të realizohet në Mal të Zi si dhe Shqiperi . Datat për realizimin e trajnimeve do të përcaktohen në bashkepunim me kandidatët e perzgjedhur dhe grupet e synuara. Tabela më poshtë paraqet periudhat e parashikuara:

|  |  |  |
| --- | --- | --- |
| **Temat e Trajnimeve** | **Trajnimet në Mal të Zi** | **Trajnimet në Shqipëri** |
| Mentorët | Shkurt 2022 | Shkurt 2022 |
| Komunikimi dhe puna në skuader | Mars 2022 | Mars 2022 |
| Motivimi dhe Vetëbesimi | Prill 2022 | Prill 2022 |
| Plani i Biznesit | Maj 2022 | Maj 2022 |
| Kërkimi aktiv i punës | Qershor 2022 | Qershor 2022 |

1. **INFORMACIONE PËR APLIKUESIT**

|  |  |
| --- | --- |
| **Numri i Trajnimeve joformale** | Gjithsej katër (4) trajnime joformale në Mal të Zi; katër (4) në Shqipëri dhe një (1) trajnim për mentorë. Lista e trajnimeve mund të gjendet në ToR. |
| **Llojët e Trajnimeve** | Katër nga pesë trajnimet janë të perzgjedhur për personat me aftësi të kufizuara dhe do të zgjasin 5 ditë. Gjithsej 40 ditë trajnim (20 dite në Mal të Zi dhe 20 në Shqipëri) dhe një trajjnim është për mentorë nga kompanitë që punësojnë PAK |
| **Numri i trajnuesve/ interpretuesve:** | Minimumi një (1) dhe maksimumi pesë (5) trajnues/ interpretues për çdo trajnim të specifikuar. Një trajnues/ interpretues mund të aplikojë për realizimin e një maksimumi prej dy trajnimesh. |
| **Lloji i Kontratës** | Për personat fizikë: kontrata e punës do të jetë në bazë të rregullave ligjore.  Për personat juridikë: marrëveshje bashkëpunimi biznesi. |
| **Përshkrim i shkurter i detyrave:** | Përgatitja e metodologjisë në bazë të kurrikulës së zhvilluar, korrigjimi i kurrikulës sipas nevojës, përgatitja e prezantimeve, ushtrimeve dhe materialeve të tjera; realizimi i trajnimit sipas orarit të miratuar, hartimi i raporteve dhe shpërndarja e materialeve. |
| **Buxheti i parashikuar:** | Shuma e ofruar për ditë/trajnimi për të gjithë modulin e trajnimit përfshirë të gjitha kostot e përgatitjes dhe zbatimit të trajnimit; transportin, akomodimin si edhe përgatitjen e raportit përfundimtar. |
| **Kushte të pergjithshme:** | Kandidatet duhet të kenë eksperiencën dhe njohuritë e nevojshme përkatëse per zbatimin e trajnimeve. Përparesi do tu jepet kandidatëve me eksperienca te mëparshme pune me persona me aftesi të kufizuara. Kushtet specifike janë të përcaktuara në çdo kurrikulë. |

1. **MËNYYRA E APLIKIMIT**

Të gjithë kandidatët e interesuar duhet të dërgojnë aplikimet e tyre pranë zyrave të Caritas Shqiptar në adresën rruga “Don Bosko”, Nr. 4 Tiranë, jo më vonë se **07.02.2022 ora 12:00.** Aplikimi duhet të përmbaje :

* Formularin e aplikimit të plotësuar.
* CV e kandidatit në gjuhën zyrtare shqipe ose në gjuhën angleze, e cila tregon qartë përvojën, referenca në kryerjen e detyrave të ngjashme si edhe njohuritë për tematikat e kerkuara. Personat juridikë duhet të dorëzojnë edhe një CV të personit që do të punojë per zbatimin e trajnimit.
* Planin e zbatimit për një temë mësimore nga kurrikula, mundesisht (maksimumi 2 faqe).

Kandidatët që duan të aplikojnë duhet të shkarkojnë dokumentin ToR, kurrikulën dhe formularin e aplikimit në faqen e internetit të Caritas-it Shqiptar (http://caritasalbania.org/thirrje-per-pjesemarrje-ne-tender-trajner-per-zbatimin-e-trajnimit-joformal-per-personat-me-aftesi-te-kufizuar/). Aplikimet që mbërrijnë pas afatit dhe aplikimet e pakompletuara nuk do të merren parasysh.

1. **KRITERET DHE MËNYRA E PERZGJEDHJES SË KANDIDATEVE**

Një komision i Pavarur do t'i shqyrtojë të gjitha aplikimet në një seancë të veçantë dhe do të vendosë për përzgjedhjen e kandidatëve. Komisioni do të marrë parasysh marrëdhënien midis të gjitha kritereve të mësipërme gjatë analizimit të aplikimeve. Kriteret bazë për vendimmarrjen janë:

* CV më e mirë me njohuritë dhe arsimin në fushat përkatëse (akademike, jo-formale) të vërtetuara me dokumentet përkatëse si dhe eksperienca të ngjashme zbatimi (20%)
* Eksperiencë pune me personat me aftesi të kufizuara (10%)
* Cilësia e planit të zbatimit të trajnimeve për një temë mesimore (40%)
* Çmimi total i kërkuar për zbatimin e trajnimit me kosto të perfshira (30%)

Ekipi i projektit rezervon të drejtën të kontaktojë çdo kandidat për të verifikuar informacionin e dhënë. Një raport me shkrim për përzgjedhjen e kontraktorit do t'u dorëzohet të gjithë kandidatëve që paraqesin aplikimet për konkurs.

**Konflikti i interesit:** Kjo thirrje nuk është e hapur për persona fizikë ose juridikë që janë në konflikt të mundshëm interesi, ose persona që mund të ndikojnë në çfarëdo mënyre në procesin e vendimmarrjes objektive. Komisioni dhe ekipi i projektit rezervojnë të drejtën për të refuzuar një aplikim që konstatohet se është në një konflikt të mundshëm interesi në përputhje me ligjin vendas dhe rregullat e BE-së.

1. **KONTAKT**

Person kontakti : Anxhela Zeneli, Caritas Albania, Koordinator i Aktiviteteve

Email: [zeneli.anxhela1@gmail.com](mailto:zeneli.anxhela1@gmail.com)

Telefon: +355 693480960

*Tiranë, më 19.01.2022.*